ชาญชัย ดักทางปรองดองเกี้ยเซี้ย แนะรัฐจัดการต้นตอความขัดแย้ง
ชาญชัย เรียกร้อง บิ๊กตู่ เรียกเงิน 3 บริษัทยักษ์ใหญ่คืนรัฐกว่าแสนล้านบาท ชี้ รบ.โกงเป็นต้นเหตุความขัดแย้ง แนะ รบ.คิดทำปรองดอง ควรจัดการต้นตอปัญหาตาม ก.ม. วอนอย่าปล่อยแบบถอยคนละก้าว เพื่อผลประโยชน์ร่วมกัน ย้ำไม่งั้นปรองดองไม่สำเร็จ ,เมื่อวันที่ 17 ม.ค.60 นายชาญชัย อิสระเสนารักษ์ อดีต ส.ส.นครนายก พรรคประชาธิปัตย์ กล่าวเรียกร้องให้ พล.อ.ประยุทธ์ จันทร์โอชา นายกฯ และหัวหน้า  คสช. เข้ามาแก้ไขปัญหาการทุจริตคอร์รัปชัน กรณีที่มีการแก้ไขสัมปทานเอื้อประโยชน์ให้กับบริษัทเอกชน ซึ่งศาลฎีกาแผนกคดีอาญาของผู้ดำรงตำแหน่งทางการเมือง ได้มีคำพิพากษาแล้วว่าในยุคที่ นายทักษิณ ชินวัตร เป็นนายกฯ ได้มีการแก้ไขสัมปทานทำให้รัฐเสียหาย 1.2 แสนล้านบาท และยังสร้างปัญหาที่ทำให้เกิดความเสียหายเกี่ยวเนื่องมาจนถึงปัจจุบัน โดยแยกได้ดังนี้ คือ ศาลฎีกาฯ ได้พิพากษาถึงการแก้ไขสัญญาสัมปทานว่า มีทั้งสิ้น 7 ครั้ง แบ่งเป็นสองส่วน คือ 5 ครั้งแรก ทำให้บริษัทเอไอเอสได้ประโยชน์ 8.8 หมื่นล้านบาท และอีกครั้งที่ออก พ.ร.บ.สรรพสามิตเอื้อประโยชน์ให้พวกพ้อง และกีดกันรายอื่น โดยให้หักภาษีสรรพสามิต จนทำให้รัฐเสียประโยชน์ถึง 3.6 หมื่นล้าน ซึ่งในส่วนนี้ยังทำให้เกิดความเสียหายต่อเนื่องที่ทำให้บริษัทเอกชนอีกสองรายได้ประโยชน์ไปด้วย คือ บริษัททรู เป็นเงิน 6.65 พันล้านบาท และบริษัทดีแทค เป็นเงิน 2.42 พันล้านบาท,นายชาญชัย กล่าวต่อว่า ความเสียหายที่เกิดขึ้นจากการทุจริตคอร์รัปชันนี้ คิดเป็นเงินกว่าแสนล้านบาทที่รัฐบาลต้องไปเรียกเก็บเงินกลับมาให้ถูกต้องตามกฎหมาย เพราะจุดเริ่มต้นความขัดแย้งในบ้านเมือง เกิดจากประชาชนจำนวนมากออกมาต่อต้านพฤติกรรมของรัฐบาลที่ใช้อำนาจรัฐในการออกกฎหมาย เปลี่ยนแก้ไขกฎหมายเอื้อประโยชน์ให้กับกลุ่มตัวเองและพวกพ้อง ในเครือข่ายบริษัทเอกชนให้ได้รับสัมปทานผูกขาด มีการทุจริตคอร์รัปชัน ดังนั้นถ้ารัฐบาลคิดที่จะสร้างความปรองดอง ก็ควรเริ่มต้นแก้ปัญหาที่ต้นเหตุทำให้ถูกต้องตามกฎหมาย ก่อนที่จะไปพูดถึงคดีอาญา แต่ถ้าไม่ดำเนินการปล่อยไว้อย่างนี้ก็เท่ากับว่า เรื่องปรองดองเป็นเรื่องลิงหลอกเจ้า หรืออะลุ่มอล่วยแบบถอยคนละก้าว เพื่อผลประโยชน์ร่วมกันต่อใช่หรือไม่ ถ้าทำเช่นนี้ก็เชื่อว่าปรองดองจะไม่สำเร็จ.
ชาญชัย เรียกร้อง บิ๊กตู่ เรียกเงิน 3 บริษัทยักษ์ใหญ่คืนรัฐกว่าแสนล้านบาท ชี้ รบ.โกงเป็นต้นเหตุความขัดแย้ง แนะ รบ.คิดทำปรองดอง ควรจัดการต้นตอปัญหาตาม ก.ม. วอนอย่าปล่อยแบบถอยคนละก้าว เพื่อผลประโยชน์ร่วมกัน ย้ำไม่งั้นปรองดอง
ปรองดอง,ความขัดแย้ง,ชาญชัย อิสระเสนารักษ์,ทุจริตคอร์รัปชั่น,ผลประโยชน์